***Հավելված N14***

***Հաստատված է ՀՀ քաղաքաշինության, տեխնիկական***

***և հրդեհային անվտանգության տեսչական մարմնի***

***ղեկավարի 2020թ. օգոստոսի 7-ի N Կ 6-Լ հրամանով***

**ՔԱՂԱՔԱՑԻԱԿԱՆ ԾԱՌԱՅՈՒԹՅԱՆ ՊԱՇՏՈՆԻ ԱՆՁՆԱԳԻՐ**

**ՔԱՂԱՔԱՇԻՆՈՒԹՅԱՆ, ՏԵԽՆԻԿԱԿԱՆ ԵՎ ՀՐԴԵՀԱՅԻՆ ԱՆՎՏԱՆԳՈՒԹՅԱՆ ՏԵՍՉԱԿԱՆ ՄԱՐՄՆԻ**

**ՌԻՍԿԻ ԳՆԱՀԱՏՄԱՆ ԵՎ ՎԵՐԼՈՒԾՈՒԹՅՈՒՆՆԵՐԻ ՎԱՐՉՈՒԹՅԱՆ**

**ԳԼԽԱՎՈՐ ՄԱՍՆԱԳԵՏ**

|  |
| --- |
| **1․ Ընդհանուր դրույթներ** |
| **1.1. Պաշտոնի անվանումը, ծածկագիրը**  Քաղաքաշինության, տեխնիկական և հրդեհային անվտանգության տեսչական մարմնի (այսուհետ՝ Տեսչական մարմին) ռիսկի գնահատման և վերլուծությունների վարչության (այսուհետ՝ Վարչություն) գլխավոր մասնագետ (ծածկագիրը՝ 71-28.1.ա-Մ2-1)։  **1.2. Ենթակա և հաշվետու է**  Վարչության գլխավոր մասնագետն անմիջական ենթակա և հաշվետու է Վարչության պետին:  **1.3. Փոխարինող պաշտոնի կամ պաշտոնների անվանումները**  Վարչության գլխավոր մասնագետի բացակայության դեպքում նրան փոխարինում է Վարչության մյուս գլխավոր մասնագետը:  **1.4. Աշխատավայրը**  Հայաստանի Հանրապետություն, ք. Երևան, Դավթաշեն վարչական շրջան, 4-րդ թաղ․, Ա․ Միկոյան 109/8։ |
| **2․ Պաշտոնի բնութագիրը**  **2.1. Աշխատանքի բնույթը, իրավունքները, պարտականությունները**  1․ իրականացնում է Տեսչական մարմնի կողմից վերահսկվող քաղաքաշինության, տեխնիկական և հրդեհային անվտանգության, տրանսպորտի, էներգետիկայի, պետական և տեղական նշանակության գեոդեզիական և քարտեզագրական աշխատանքների և հողօգտագործման ոլորտներում (այսուհետ՝ վերահսկողության ոլորտներ) ռիսկերի գնահատման նպատակով ուսումնասիրությունները․  2․ իրականացնում է վիճակագրական տվյալների հավաքման և վերլուծությունների աշխատանքները, Տեսչական մարմնի վերահսկողության ոլորտներում գործող տնտեսավարող սուբյեկտների ռիսկերի գնահատման աշխատանքները և վերահսկողական ու հսկողական գործառույթների նպատակադրումը դեպի առավել ռիսկային ոլորտներ, օբյեկտներ, տնտեսավարող սուբյեկտներ և ֆիզիկական անձինք․  3․ իրականացնում է Տեսչական մարմնի վերահսկողության ոլորտներում ռիսկերի կառավարման մեթոդաբանությունների և ծրագրերի մշակումը, անհրաժեշտության դեպքում դրանց վերանայումը․  4․ իրականացնում է Տեսչական մարմնի վերահսկողության ոլորտներում տնտեսավարող սուբյեկտների անհատական և ոլորտային ռիսկերի կառավարման և ռիսկայնության վերանայման աշխատանքները․  5․ իրականացնում է վերահսկողության ոլորտներում Տեսչական մարմնի կողմից իրականացվող պետական վերահսկողության արդյունքների հիման վրա ռիսկերի կառավարման և դրանց վերաբերյալ տեղեկատվության փոխանակման աշխատանքները Տեսչական մարմնի ստորաբաժանումների, տարածքային մարմինների և շահագրգիռ պետական մարմինների միջև․  6․ իրականացնում է վերահսկողության ոլորտներում ռիսկերի գնահատման արդյունքների ուսումնասիրությունը․  7․ իրականացնում է վերահսկողության ոլորտներում ռիսկերի գնահատման արդյունքների վերլուծության աշխատանքները․  8․ իրականացնում է վերահսկողության ոլորտներում ռիսկերի գնահատման արդյունքների վերլուծության հիման վրա Տեսչական մարմնի ստուգումների տարեկան ծրագրի կազմումը․  9․ իրականացնում է իրավաբանական և ֆիզիկական անձանց կողմից ներկայացված դիմումներում բարձրացված հարցերի ուսումնասիրություն և դրա հիման վրա համապատասխան առաջարկությունների ներկայացում Վարչության պետին․  10․ իրականացնում է Տեսչական մարմնի տարեկան աշխատանքային ծրագրի կազմման աշխատանքները․  **Իրավունքները՝**   * Տեսչական մարմնի կառուցվածքային և տարածքային ստորաբաժանումներից ստանալ առաջարկություններ, տեղեկանքներ, հաշվետվություններ, միջնորդություններ, զեկու­ցա­գրեր և այլ գրություններ պատրաստելու համար անհրաժեշտ փաստաթղթեր, հիմնավորումներ, մասնագիտական կարծիքներ, վիճակագրական տվյալներ․ * վերահսկողական գործառույթների իրականացման ընթացքում ի հայտ եկած օրենսդրական խնդիրների մասով Վարչության պետին ներկայացնել առաջարկություններ իրավական ակտերում փոփոխություններ կատարելու վերաբերյալ. * Տեսչական մարմնի կառուցվածքային և տարածքային ստորաբաժանումներից ստանալ տեղեկատվություն ռիսկի վրա հիմնված ստուգումների արդյունքների վերաբերյալ․ * ներկայացնել առաջարկություն Վարչության պետին` ըստ անհրաժեշտության Վարչության աշխատանքներին մասնագետներ, փորձագետներ ներգրավելու, ինչպես նաև աշխատանքային խմբեր կազմավորելու համար․   **Պարտականությունները**՝   * հավաքագրել, ամփոփել, դասակարգել և վերլուծել Տեսչական մարմնի կառուցվածքային և տարածքային ստորաբաժանումների կողմից իրականացված վերահսկողական գործառույթների արդյունքում ստացված տեղեկատվությունը․ * ուսումնասիրել Տեսչական մարմնի կողմից վերահսկվող ոլորտները կարգավորող իրավական ակտերը․ * վերլուծել Տեսչական մարմնի կողմից նախորդ տարիների ընթացքում կատարված աշխատանքների, վերահսկվող ոլորտներում տիրող իրավիճակի վերաբերյալ տեղեկատվությունը (ստուգումների արդյունքներ, պատահարների վիճակագրություն, դիմում-բողոքների ուսումնասիրություն)․ * մշակել և Վարչության պետին ներկայացնել վերահսկողության առավել արդյունավետ և նպատակաուղղված մեխանիզմներ. * Տեսչական մարմնի վերահսկողության ոլորտների համար սահմանված ռիսկայնության չափանիշներով պայմանավորված իրականացնել ոլորտների իրավիճակի վերլուծություն և ըստ ոլորտների իրականացնել ռիսկայնության (բարձր, միջին, ցածր) դասակարգում. * ուսումնասիրել իրավաբանական և ֆիզիկական անձանց կողմից ներկայացված դիմումներում բարձրացված հարցերը և դրա հիման վրա ներկայացնել համապատասխան առաջարկություններ Վարչության պետին․ * հավաքագրել համապատասխան նյութեր Տեսչական մարմնի տարեկան աշխատանքային ծրագրի կազմման համար․ * իր լիազորությունների շրջանակներում Վարչության պետին ներկայացնել առաջարկություններ, տեղեկանքներ, հաշվետվություններ, զեկուցագրեր՝ բացահայտված ռիսկերի գնահատման արդյունքներով։ |
| **3․ Պաշտոնին ներկայացվող պահանջները**  **3.1. Կրթություն, որակավորման աստիճանը**  Բարձրագույն կրթություն։  **3.2. Մասնագիտական գիտելիքները**  Ունի գործառույթների իրականացման համար անհրաժեշտ գիտելիքներ։  **3.3. Աշխատանքային ստաժը, աշխատանքի բնագավառում փորձը**  Հանրային ծառայության առնվազն երկու տարվա ստաժ կամ երեք տարվա մասնագիտական աշխատանքային ստաժ կամ տնտեսագիտության բնագավառում երեք տարվա աշխատանքային ստաժ։  **3.4. Անհրաժեշտ կոմպետենցիաներ**  **Ընդհանրական կոմպետենցիաներ՝**  1. Ծրագրերի մշակում  2. Խնդրի լուծում  3. Հաշվետվությունների մշակում  4. Տեղեկատվության հավաքագրում, վերլուծություն  5. Բարեվարքություն  **Ընտրանքային կոմպետենցիաներ՝**   1. Փոփոխությունների կառավարում 2. Կոնֆլիկտների կառավարում 3. Ժամանակի կառավարում 4. Փաստաթղթերի նախապատրաստում |
| **4․ Կազմակերպական շրջանակը**  **4.1. Աշխատանքի կազմակերպման և ղեկավարման պատասխանատվությունը**  Պատասխանատու է կառուցվածքային ստորաբաժանման աշխատանքների բնույթով պայմանավորված մասնագիտական գործունեության անմիջական արդյունքի համար։  **4.2. Որոշումներ կայացնելու լիազորությունները**  Կայացնում է որոշումներ աշխատանքների իրականացման բնույթով պայմանավորված մասնագիտական եզրակացությունների տրամադրման և ՀՀ օրենսդրությամբ նախատեսված դեպքերում որոշումների կայացման շրջանակներում:  **4.3. Գործունեության ազդեցությունը**  Ունի տվյալ մարմնի նպատակների և խնդիրների իրականացման համար մասնագիտական գործունեության գերատեսչական ազդեցություն։  **4.4. Շփումները և ներկայացուցչությունը**  Իր իրավասությունների շրջանակներում շփվում և որպես ներկայացուցիչ հանդես է գալիս տվյալ մարմնի ներսում այլ կառուցվածքային ստորաբաժանումների, այլ մարմինների ներկայացուցիչների հետ, հանդես է գալիս պետական մարմինների և միջազգային կազմակերպությունների ներկայացուցիչների մասնակցությամբ ձևավորված աշխատանքային խմբերում:  **4.5. Խնդիրների բարդությունը և դրանց լուծումը**  Իր լիազորությունների շրջանակներում բացահայտում է մասնագիտական խնդիրներ և այդ խնդիրներին տալիս է մասնագիտական լուծումներ և մասնակցում է կառուցվածքային ստորաբաժանման առջև դրված խնդիրների լուծմանը: |